**Urmas Kruuse** (sündinud 14. juulil 1965 Elvas) on Eesti poliitik.

Urmas Kruuse oli aastatel 2002–2007 Elva linnapea, aastatel 2007–2014 Tartu linnapea. Ta oli aastatel 2014–2015 tervise- ja tööminister Taavi Rõivase esimeses valitsuses, 2015–2016 maaeluminister Taavi Rõivase teises valitsuses ning 2021–2023 Eesti maaeluminister.

Haridus
-------

Urmas Kruuse on lõpetanud 1983. aastal Elva Keskkooli ja 2004. aastal Audentese Ülikooli ärijuhtimise erialal.

Töökäik
-------

Urmas Kruuse on töötanud aastatel 1987–1993 Tallinna Tööstuskaubastus laooperaatorina, aastatel 1985–1994 vabakutselise muusikuna, aastatel 1994–1995 ASi Siberry Rebase hulgilao laojuhatajana, aastatel 1997–1999 ASi Siberry Rebase hulgilao müügijuhina ning aastatel 1999–2002 Kesko Food ASi müügiesindaja-kliendihaldurina.

Muusikaline tegevus
-------------------

1982. aastal liitus Urmas Kruuse ansambliga "Risk", kus mängis tema vend Enn Kruuse juba basskitarri. Samas ansamblis hakkas ta ka lugusid kirjutama ja laulma. Hiljem tegi ta omanimelise bändi "Urmas Kruuse Band", millega anti 1990. aastal välja ka album "Through Me".

Poliitiline karjäär
-------------------

Aastatel 1999–2002 oli Urmas Kruuse Elva linnavolikogu liige, seejärel aastatel 2002–2007 Elva linnapea.

Alates 2002. aastast on Urmas Kruuse Eesti Reformierakonna liige ja on olnud alates 13. juunist 2007[*viide?*] kuni maini 2014 Reformierakonna Tartu piirkonna juhatuse esimees.

Aastatel 2007–2014 oli Urmas Kruuse Tartu linnapea. 11. aprillil 2013 läbis Urmas Kruuse Tartu linnavolikogus umbusaldushääletuse. Umbusaldamise poolt hääletas 13 volikogu liiget ja vastu 24 volikogu liiget. Umbusalduse algatasid Eesti Keskerakond ja Sotsiaaldemokraatlik Erakond.

Märtsis 2014 loobus Urmas Kruuse Tartu linnapea kohast, asudes Taavi Rõivase esimeses valitsuses tööe Eesti tervise- ja tööministrina. Ministrina kandideeris ta 2015. aasta Riigikogu valimistel Jõgeva- ja Tartumaal, kogudes 5960 häält, mis oli valimisringkonna suurim häältesaak nii Reformierakonna kui ka üldarvestuses (edastades järgmist kandidaati ligi kahekordselt), ja ta osutudes valituks Riigikokku isikumandaadiga. Taavi Rõivase teises valitsuses jätkas ta 9. aprillist 2015 kuni ametist lahkumiseni valitsusevahetuse tõttu 23. novembril 2016 Eesti maaeluministrina.

2017. aasta kohaliku omavalitsuse volikogude valimistel kandideeris Urmas Kruuse Elva vallas, kus sai 329 häälega kõigist kandidaatidest kolmanda ja Reformierakonna nimekirja esikoha. Kuna valimiste eel tehtud seadusemuudatus võimaldas Riigikogu liikmetel taas olla ühtlasi omavalitsuse volikogu liikmed, jäi Urmas Kruuse pärast valimisi nii Riigikogu kui ka Elva vallavolikogu liikmeks (Elva volikogu 29 liikmest oli selliseid kaks).

26. jaanuarist 2021 kuni 17. aprillini 2023 oli Urmas Kruuse Eesti maaeluminister Kaja Kallase teises valitsuses.

Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 6235 häält ning osutus valituks.

Isiklikku
---------

Urmas Kruuse on abielus. Peres on sündinud mitu last, sh kaks tütart ja kaks poega. 2016. aasta septembris suri Urmas Kruuse vanim poeg, 1989. aastal sündinud Raner.

Galerii
-------

* Tartu linnapea Urmas Kruuse Tartu Hansalaadal, 2008Tartu linnapea Urmas Kruuse Tartu Hansalaadal, 2008
* Urmas Kruuse ja abilinnapea Tiia TeppanUrmas Kruuse ja abilinnapea Tiia Teppan
* Urmas Kruuse grafitikunstniku silme läbi Tartu Vabadussilla allUrmas Kruuse grafitikunstniku silme läbi Tartu Vabadussilla all

Tunnustus
---------

* 2010 – aasta isa

Viited
------

1. ↑  "Kes? Mis? Kus?" 2008, lk. 118
2. ↑  Tartu reformierakondlasi juhib Urmas Klaas ERR 19.05.2014
3. ↑  Riigikogu valimised 2015, Valimisringkond nr 9 Vabariigi Valimiskomisjoni lehel (vaadatud 11.05.2018)
4. ↑  Kohalikud valimised 2017, Elva vald Vabariigi Valimiskomisjoni lehel (vaadatud 11.05.2018)
5. ↑  Elva valla volikogu esimene istung Elva Elu, 31. oktoober 2017 (vaadatud 11.05.2018)
6. 1 2  Rando Tooming (15. november 2010). "Aasta isa Urmas Kruuse: "Igaühega peret luua ei saa, ainult selle üheainsaga."". *Õhtuleht*. Vaadatud 20. septembril 2016.
7. ↑  "Suri maaeluminister Urmas Kruuse poeg". *Delfi*. Ekspress Meedia AS. 16. september 2016. Vaadatud 20. septembril 2016.

Välislingid
-----------

* Urmas Kruuse saates "Kukul külas", 22. juuli 2007, 1. osa, 2. osa

|  |  |  |
| --- | --- | --- |
| Eelnev**Aare Anderson** | **Elva linnapea**2002–2007 | Järgnev**Reno Laidre** |
| Eelnev**Laine Jänes** | **Tartu linnapea**2007–2014 | Järgnev**Urmas Klaas** |
| Eelnev**–** | **Tervise- ja tööminister**2014–2015 | Järgnev**Rannar Vassiljev** |
| Eelnev**Ivari Padar** | **Maaeluminister**2015–2016 | Järgnev**Martin Repinski** |

| * v
* r
Riigikogu praegune koosseis |
| --- |
| RE fraktsioon (37) | 

* Akkermann
* Alender
* Haugas
* Joller
* Kadastik
* Kallas
* Keldo
* Kersna
* Kiili
* Kivi
* Kivimägi
* Klaassen
* Kross
* Kruuse
* Kuusemäe
* Laaneots
* Lahe
* Lauri
* Ligi
* Merilind
* Mihkelson
* Pere
* Pillak
* Raidma
* Randpere
* Ruusmann
* Rõivas
* Seeme
* Siemann
* Suslov
* Sutrop
* Sutt
* Sõerd
* Šmigun-Vähi
* Tiidus
* Toomast
* Vaga

 |
| EKRE fraktsioon (16) | 

* Aller
* Epler
* Frosch
* H.-M. Helme
* Mart Helme
* Martin Helme
* Kingo
* Kokk
* Kunnas
* Laneman
* Pohlak
* A. Poolamets
* E. Poolamets
* Põlluaas
* Valge
* Vooglaid

 |
| Eesti 200 fraktsioon (14) | 

* Hussar
* Izmailova
* Lutsar
* Pakosta
* Raid
* Reinaas
* Stoicescu
* K. Tali
* P. Tali
* Tamm
* Taro
* Tein
* Terras
* Uibo

 |
| KE fraktsioon (13) | 

* Aab
* Belobrovtsev
* Eesmaa
* Hanimägi
* Jevgrafov
* Karuse
* Kiik
* Korobeinik
* Kovalenko-Kõlvart
* Laats
* Ratas
* Sarapuu
* Tšaplõgin

 |
| SDE fraktsioon (9) | 

* Allas
* Kaljulaid
* Kütt
* Lomp
* Maran
* Odinets
* Ossinovski
* Pikhof
* Rand

 |
| Isamaa fraktsioon (8) | 

* Kokk
* Lukas
* Maastik
* Metsoja
* Reinsalu
* Seeder
* Sibul
* Solman

 |
| Fraktsioonitu (4) | 

* Grünthal
* Jufereva-Skuratovski
* Karilaid
* Mölder

 |
| 
XV Riigikogu |